Document ID: /roh_data/filtered/fineweb-2-filterrobots_roh.jsonl.gz/71951

San Jon müda proprietari davo 40 ons
Men Juon, il possessur actual dal bain da chavals San Jon venda per la fin da november il bain da San Jon sper Scuol. Il nouv proprietari es Reto Rauch da Sent chi ha lavurà parzialmaing dürant ils ultims 20 ons sül bain da chavals San Jon.
Men Juon cun Ardi e Nevia (fotografia: RTR).
San Jon d’eira ün pitschen bain agricul, cur cha Men Juon ha surtut quel ill’età da 22 ons da seis bap. Cumanzà ha’l cun ot vachas. Hoz es San Jon il plü grond bain da chavals turistic i’l Grischun, ...